Ultraääniohjattu keuhkopussipunktio (pleurapunktio)

|  |  |
| --- | --- |
| Kuvaus: | Nesteen poisto keuhkopussista ultraääniohjauksessa |

**TUTKIMUKSEEN VALMISTAUTUMINEN**

Toimenpide tehdään aina osaston tai poliklinikan kautta.

Jos sinulla on Marevan-hoito, toimenpidettä varten tarkistetaan INR-arvo. Mikäli sinulla on käytössä jokin muu verenohennuslääke tai verenhyytymiseen vaikuttava lääke ilmoitathan siitä lähettävään yksikköön. Muita verinäytteitä otetaan tarpeen mukaan.

Hoitava yksikkö (vuodeosasto tai poliklinikka) ohjaa sinua lääkitykseen liittyvissä asioissa ja tekee tarvittavat laboratoriopyynnöt.

**TUTKIMUKSEN KULKU**

Ylävartalo riisutaan paljaaksi. Tutkimuksen aikana ollaan istuma-asennossa, hyvin tuettuna. Röntgenlääkäri tutkii ultraäänellä selän puolelta, onko keuhkopussissa nestettä. Iholle merkitään pistokohta ja sen jälkeen iho puhdistetaan desinfioivalla aineella ja puudutetaan. Neula pistetään keuhkopussiin ja neste imetään ruiskun avulla pois. Tutkimus ja toimenpide kestävät yhteensä noin 20 min.

**TUTKIMUKSEN JÄLKIHOITO**

Toimenpiteen jälkeen täytyy olla vuodelevossa 2 tuntia. Tarvittaessa otetaan keuhkokuva. Mikäli toimenpiteen jälkeen tai myöhemmin kotiutumisen jälkeen esiintyy hengenahdistusta, tulee sinun ottaa yhteyttä lähimpään terveydenhuollon yksikköön keuhkokuva-kontrollia varten.

**YHTEYSTIEDOT** Jos sinulla on kysyttävää tutkimuksen kulusta tai ilmoitettu tutkimusaika ei sovi, voit ottaa yhteyttä röntgenin toimistoon puh. 017-173322 arkisin klo 8.00-14.30.

Lisätietoa kuvantamistutkimuksista ja niiden turvallisuudesta saat internetistä:

www.tutkimukseen.fi ​

www.stuk.fi​